**Samuel Jardine** (s. 12. elokuuta 1993 Lacombe, Alberta, Kanada) on kanadalainen jääkiekkopuolustaja, joka pelaa Britannian EIHL-liigan walesilaisjoukkue Cardiff Devilsissa.

Ura
---

### Seuraura

#### Juniori- ja yliopistovuodet

Jardine on Winnipeg MHA:n kasvatti. Hän vietti suurimman osan juniorivuosistaan kuitenkin Albertassa. Kauden 2009–2010 Jardine pelasi suurimmaksi osaksi AMHL-juniorisarjaa Red Deer Rebelsissa, jonka tehokkain puolustaja hän oli tehoilla 9+15=24, joilla Jardine jakoi sarjan puolustajien pistepörssin kuudennen sijan Lethbridge Y's Men Hurricanesin Darren Dietzin ja Leduc Oil Kingsin Keaton Whiten kanssa. Hänet valittiin kauden päätteeksi AMHL:n parhaaksi puolustajaksi. Jardine debytoi samalla kaudella myös AJHL-junioriliigan Camrose Kodiaksissa, jossa hän pelasi kaksi seuraavaa kautta.

Kaudella 2010–2011 Jardine jakoi tehoilla 4+7=11 koko AJHL:n pudotuspelien puolustajien maalipörssin voiton Fort McMurray Oil Baronsin Sam Higginsin kanssa sekä puolustajien pistepörssin voiton Okotoks Oilersin Colton Hayesin ja Fort McMurray Oil Baronsin Brock Maschmeyerin kanssa. Hän eteni Kodiaksin kanssa aina AJHL:n finaaleihin saakka, mutta mestaruuden vei lopulta kuitenkin Spruce Grove Saints. Jardine valittiin liigan eteläisen divisioonan tulokkaiden tähdistökentälliseen. Royal Bank Cupissa hän jakoi tehoilla 1+4=5 joukkueensa sisäisen pistepörssin voiton isoveljensä Claytonin kanssa.

Chicago Blackhawks varasi Jardinen kuudennella kierroksella 169. pelaajana NHL:n varaustilaisuudessa 2011. Kaudella 2011–2012 hän oli tehoilla 11+19=30 Camrose Kodiaksin AJHL-joukkueen eniten maaleja tehnyt puolustaja sekä tehokkain puolustaja Craig Bokenfohrin kanssa. He jakoivat koko liigan puolustajien pistepörssin Canmore Eaglesin Justin Krabbenin ja Fort McMurray Oil Baronsin Austin Yadlowskin kanssa. Jardine valittiin kauden päätteeksi AJHL:n eteläisen divisioonan tähdistökentälliseen.Vuosina 2012–2015 hän kävi Ohion osavaltionyliopistoa. *Junior -vuotenaan* 2014–2015 Jardine toimi joukkueensa varakapteenina. Hän oli OSU:n tehokkain puolustaja tehoilla 2+10=12.

#### Ammattilaisura

Elokuussa 2015 Jardine teki vuoden mittaisen AHL-sopimuksen Rockford IceHogsin kanssa. Samana syksynä hän osallistui seuran emojoukkueen, Jardinen varanneen Chicago Blackhawksin NHL-harjoitusleirille. Hän pelasi kaudella 2015–2016 IceHogsissa kuusi runkosarjaottelua ilman tehopisteitä. Jardine pelasi suurimman osan kaudestaan kuitenkin ECHL-joukkue Indy Fuelissa, jossa hän pelasi 50 runkosarjaottelua tehopistein 2+3=5. Lokakuussa 2016 Jardine teki vuoden mittaisen AHL-sopimuksen San Antonio Rampagen kanssa. Hän pelasi siellä alkukaudella 2016–2017 27 runkosarjaottelua tehopistein 3+2=5, kunnes tammikuussa 2017 Jardine siirtyi ECHL-joukkue Colorado Eaglesin vahvuuteen. Hän pelasi siellä loppukaudella 36 runkosarjaottelua tehopistein 4+11=15 ja kolme playoff-ottelua ilman tehoisteitä. Jardine voitti kauden päätteeksi ECHL:n mestaruuden, Kelly Cupin.

Elokuussa 2017 Jardine teki sopimuksen ECHL-joukkue Orlando Solar Bearsin kanssa. Samana syksynä hän osallistui myös NHL-seura Toronto Maple Leafsin harjoitusleirille. Lokakuussa Jardine teki kaksisuuntaisen AHL-sopimuksen seuran farmijoukkue Toronto Marliesin kanssa. Hän pelasi kauden 2017–2018 lopulta lähes kokonaan Solar Bearsin ECHL-joukkueen vahvuudessa. Jardine pelasi kauden aikana yhden AHL-ottelun.

Heinäkuussa 2018 Jardine teki vuoden mittaisen jatkosopimuksen Toronto Marliesin kanssa. Hän osallistui samana syksynä jälleen myös Maple Leafsin NHL-harjoitusleirille. Tammikuussa 2019 Orlando Solar Bears kauppasi Jardinen, puolustaja Étienne Boutet'n ja hyökkääjä Curt Gogolin ECHL-oikeudet Allen Americansiin vaihdossa hyökkääjä Olivier Archambaultin oikeuksiin. Noin puolitoista viikkoa myöhemmin Americans kauppasi Jardinen oikeudet edelleen Newfoundland Growlersiin. Hän pelasi Marliesissa alkukaudella 2018–2019 37 runkosarjaottelua tehopistein 1+6=7. Jardine siirtyi ensimmäisen kerran Growlersin vahvuuteen helmikuussa 2019. Hän pelasi siellä kauden loppuun ja voitti kauden päätteeksi Kelly Cupin.

Kaudeksi 2019–2020 Jardine siirtyi vuoden mittaisella sopimuksella Britannian EIHL-liigan walesilaisjoukkue Cardiff Devilsiin. Hän jakoi lukemalla +24 koko liigan tehotilaston toisen sijan Sheffield Steelersin Marek Trončinskýn kanssa edellään vain Steelersin Tanner Eberle. Heinäkuussa 2020 Jardine teki vuoden mittaisen jatkosopimuksen Devilsin kanssa. Koko liigan sarjakausi 2020–2021 kuitenkin peruuntui koronaviruspandemian vuoksi. Marraskuussa hän teki lopulta sopimuksen ECHL-joukkue Greenville Swamp Rabbitsin kanssa.

Jardine siirtyi kaudeksi 2021–2022 vuoden mittaisella sopimuksella monikansallisen Bet-at-home ICE Hockey Leaguen slovakialaisjoukkue Bratislava Capitalsiin. Marraskuussa 2021 joukkue kuitenkin keskeytti kautensa hyökkääjä Boris Sádeckýn ja urheilutoimenjohtaja Dušan Pašekin traagisten kuolemien johdosta. Jardine siirtyi samassa kuussa loppukauden kattavalla sopimuksella SM-liigajoukkue Helsingin IFK:hon. Hän valitsi pelinumerokseen 10 kunnioittaakseen samaa pelinumeroa Capitalsissa käyttänyttä edesmennyttä joukkuetoveriaan Boris Sádeckýa. Jatkoaika.com-verkkolehden toimittaja Veikko Nurmisen mukaan Jardinen loppukausi HIFK:ssa osoittautui lopulta pettymykseksi.

Kaudeksi 2022–2023 Jardine palasi vuoden mittaisella sopimuksella EIHL-joukkue Cardiff Devilsiin.

### Maajoukkueura

Jardine edusti Canada Westin joukkuetta World Junior A Challengessa vuosina 2010 ja 2011, joista jälkimmäisessä turnauksessa hän toimi joukkueen kapteenina ja voitti kultaa. Jardine oli kolmella syöttöpisteellään Canada Westin paras syöttäjä.

Muuta
-----

Jardinen isoveli Clayton pelasi omalla urallaan hyökkääjänä Merrimack Collegen yliopistojoukkueessa. Veljekset pelasivat kahdella kaudella joukkuetovereina Camrose Kodiaksin AJHL-joukkueessa. Clayton Jardine toimii nykyään joukkueen päävalmentajana.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2008–2009 | Red Deer Rebels | AMHL | 4 | 0 | 1 | 1 | 0 | – | – | – | – | – |
| 2009–2010 | Red Deer Rebels | AMHL | 34 | 9 | 15 | 24 | 18 | 10 | 1 | 2 | 3 | 10 |
|  | Camrose Kodiaks | AJHL | 3 | 0 | 0 | 0 | 2 | – | – | – | – | – |
| 2010–2011 | Camrose Kodiaks | AJHL | 50 | 6 | 16 | 22 | 56 | 23 | 4 | 7 | 11 | 24 |
| 2011–2012 | Camrose Kodiaks | AJHL | 51 | 11 | 19 | 30 | 83 | 4 | 0 | 4 | 4 | 19 | Ykköstähdistö |
| 2012–2013 | Ohio State Univ. | CCHA | 28 | 0 | 7 | 7 | 48 | – | – | – | – | – |
| 2013–2014 | Ohio State Univ. | B1G | 36 | 1 | 12 | 13 | 41 | – | – | – | – | – |
| 2014–2015 | Ohio State Univ. | B1G | 33 | 2 | 10 | 12 | 29 | – | – | – | – | – |
| 2015–2016 | Rockford IceHogs | AHL | 6 | 0 | 0 | 0 | 7 | – | – | – | – | – |
|  | Indy Fuel | ECHL | 50 | 2 | 3 | 5 | 24 | – | – | – | – | – |
| 2016–2017 | San Antonio Rampage | AHL | 27 | 3 | 2 | 5 | 48 | – | – | – | – | – |
|  | Colorado Eagles | ECHL | 36 | 4 | 11 | 15 | 46 | 3 | 0 | 0 | 0 | 0 |
| 2017–2018 | Toronto Marlies | AHL | 1 | 0 | 1 | 1 | 2 | – | – | – | – | – |
|  | Orlando Solar Bears | ECHL | 63 | 4 | 18 | 22 | 93 | 9 | 1 | 3 | 4 | 4 |
| 2018–2019 | Toronto Marlies | AHL | 37 | 1 | 6 | 7 | 59 | – | – | – | – | – |
|  | Newfoundland Growlers | AHL | 10 | 0 | 8 | 8 | 13 | 23 | 1 | 7 | 8 | 12 |
| 2019–2020 | Cardiff Devils | EIHL | 45 | 4 | 11 | 15 | 69 | – | – | – | – | – |
| 2020–2021 | Greenville Swamp Rabbits | ECHL | 67 | 3 | 41 | 44 | 51 | 6 | 1 | 0 | 1 | 4 | Ykköstähdistö |
| 2021–2022 | Bratislava Capitals | ICEHL | 14 | 2 | 4 | 6 | 9 | – | – | – | – | – |
|  | HIFK | SM-liiga | 21 | 2 | 3 | 5 | 10 | 3 | 0 | 0 | 0 | 0 |
| 4 kautta | yhteensä | AHL | 71 | 4 | 9 | 13 | 116 | – | – | – | – | – |
| 5 kautta | yhteensä | ECHL | 226 | 13 | 81 | 94 | 227 | 41 | 3 | 10 | 13 | 20 |
| 1 kausi | yhteensä | EIHL | 45 | 4 | 11 | 15 | 69 | – | – | – | – | – |
| 1 kausi | yhteensä | SM-liiga | 21 | 2 | 3 | 5 | 10 | 3 | 0 | 0 | 0 | 0 |
| 1 kausi | yhteensä | ICEHL | 14 | 2 | 4 | 6 | 9 | – | – | – | – | – |

Lähteet
-------

* Sam Jardine The Internet Hockey Databasessa (englanniksi)
* Sam Jardine Eurohockey-sivustolla (englanniksi)
* Sam Jardine *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Sam Jardine *Elite Prospects*. Everysport Media Group AB.  (englanniksi)
2. ↑  Elite Prospects - AMHL Stats 2009-2010 *eliteprospects.com*. Everysport Media Group AB. Viitattu 23.11.2021. (englanniksi)
3. ↑  Elite Prospects - AJHL Stats 2010-2011 *eliteprospects.com*. Everysport Media Group AB. Viitattu 23.11.2021. (englanniksi)
4. ↑  Elite Prospects - Camrose Kodiaks *eliteprospects.com*. Everysport Media Group AB. Viitattu 23.11.2021. (englanniksi)
5. ↑  Elite Prospects - AJHL Stats 2011-2012 *eliteprospects.com*. Everysport Media Group AB. Viitattu 23.11.2021. (englanniksi)
6. ↑  Elite Prospects - Ohio State Univ. *eliteprospects.com*. Everysport Media Group AB. Viitattu 23.11.2021. (englanniksi)
7. ↑  JARDINE SIGNED TO AHL DEAL WITH ROCKFORD *icehogs.com*.  5.8.2015. Rockford, Ill.:  Rockford IceHogs. Viitattu 23.11.2021. (englanniksi)
8. ↑  Blackhawks release 2015-16 training camp roster *nbcsports.com*.  16.9.2015. NBC Sports Chicago LLC. Viitattu 23.11.2021. (englanniksi)
9. ↑  Ohio State grad Jardine assigned to Colorado Eagles *eu.coloradoan.com*.  12.1.2017. Gannett Co. Inc. Viitattu 23.11.2021. (englanniksi)
10. ↑  Jardine joins Solar Bears blue line *echl.com*.  15.8.2017. ORLANDO, Fla.:  ECHL, Inc. Viitattu 23.11.2021. (englanniksi)
11. ↑  Leafs PR Twitterissä *twitter.com*.  14.9.2017. Toronto Maple Leafs. Viitattu 23.11.2021. (englanniksi)
12. ↑  Jardine signs AHL deal with Marlies, assigned to Solar Bears *orlandosolarbearshockey.com*.  25.10.2017. ORLANDO, Fla.:  Orlando Solar Bears, LLC. Viitattu 23.11.2021. (englanniksi)
13. ↑  Marlies Sign Seven Players *torontomarlies.ca*.  3.7.2018. Toronto Marlies. Viitattu 23.11.2021. (englanniksi)
14. ↑  Toronto Maple Leafs 2018 Training Camp Roster (pdf) *cms.nhl.bamgrid.com*. Toronto Maple Leafs. Viitattu 23.11.2021. (englanniksi)
15. ↑  Allen AMERICANS Professional Hockey Club Twitterissä *twitter.com*.  3.1.2019. Allen Americans Pro Hockey Club. Viitattu 23.11.2021. (englanniksi)
16. ↑  Jan. 14 - ECHL Transactions *echl.com*.  15.1.2019. ECHL, Inc. Viitattu 23.11.2021. (englanniksi)
17. ↑  Ballard, Chris: Catching up with Sam Jardine *nlgrowlers.com*.  22.4.2019. Newfoundland Growlers. Viitattu 23.11.2021. (englanniksi)
18. 1 2  Cardiff Devils Twitterissä *twitter.com*.  2.8.2019. Devils Entertainment Ltd. Viitattu 23.11.2021. (englanniksi)
19. ↑  Elite Prospects - EIHL Stats 2019-2020 *eliteprospects.com*. Everysport Media Group AB. Viitattu 23.11.2021. (englanniksi)
20. ↑  Devils confirm the return of Sam Jardine *cardiffdevils.com*.  10.7.2020. Devils Entertainment Ltd. Viitattu 23.11.2021. (englanniksi)
21. ↑  Posily! *iclinic-capitals.sk*.  1.7.2021. BRATISLAVA:  Bratislava Capitals, a. s.  Arkistoitu 23.11.2021. Viitattu 23.11.2021. (slovakiksi)
22. ↑  TIEDOTE: HIFK:lle vahvistus puolustukseen *hifk.fi*.  18.11.2021. Oy HIFK Hockey AB. Viitattu 23.11.2021.
23. ↑  Sam Jardine: Pelinumero kunnianosoituksena edesmenneelle joukkuekaverille *hifk.fi*.  22.11.2021. Oy HIFK Hockey AB. Viitattu 23.11.2021.
24. ↑  Nurminen, Veikko: HIFK:n pelaaja-arviot 2021–22: Jere Innala ei säikähtänyt Stadin kirkkaita valoja *Jatkoaika.com*.  7.5.2022. Jatkoaika r.y. Viitattu 20.5.2022.
25. ↑  Koski, Matti: HIFK:ssa pelanneen Sam Jardinen Liiga-visiitti jäi lyhyeksi − puolustaja palaa Walesiin *Jatkoaika.com*.  10.7.2022. Jatkoaika r.y. Viitattu 10.7.2022.
26. ↑  Elite Prospects - Canada West U19 *eliteprospects.com*. Everysport Media Group AB. Viitattu 23.11.2021. (englanniksi)
27. ↑  Clayton Jardine *Elite Prospects*. Everysport Media Group AB.  (englanniksi)